CELEX: 62021CN0627
Language: et
Date: 2021-10-11 00:00:00
Title: Kohtuasi C-627/21: Eelotsusetaotlus, mille on esitanud Curtea de Apel Alba Iulia (Rumeenia) 11. oktoobril 2021 – S. H. versus Administraţia Judeţeană a Finanţelor Publice Sibiu, Direcţia Generală Regională a Finanţelor Publice Braşov

10.5.2022   
            
            
               ET
            
            
               Euroopa Liidu Teataja
            
            
               C 191/6
            
         
      Eelotsusetaotlus, mille on esitanud Curtea de Apel Alba Iulia (Rumeenia) 11. oktoobril 2021 – S. H. versus Administraţia Judeţeană a Finanţelor Publice Sibiu, Direcţia Generală Regională a Finanţelor Publice Braşov
      (Kohtuasi C-627/21)
      (2022/C 191/08)
      Kohtumenetluse keel: rumeenia
      
         Eelotsusetaotluse esitanud kohus
      
      Curtea de Apel Alba Iulia
      
         Põhikohtuasja pooled
      
      
         Apellant: S. H.
      
         Vastustajad: Administraţia Judeţeană a Finanţelor Publice Sibiu, Direcţia Generală Regională a Finanţelor Publice Braşov
      
         Eelotsuse küsimused
      
      Kas neutraalse maksustamise põhimõtet käibemaksu valdkonnas [ning] direktiivi 2006/112/EÜ (1) [põhjendust 30] ja artikleid 16, 184, 186, 187, 188 ja 192 saab tõlgendada nii, et liikmesriigi õigusnormid mahaarvatava maksu korrigeerimise kohta kapitalikaupade puhul (eriti seadus nr 227/2015, millega kehtestatakse maksuseadustik (Legea nr. 227/2015 privind Codul fiscal), artikli 305 lõike 4 punkt a; maksuseadustikku kehtestava seaduse nr 227/2015 metodoloogilised rakendusnormid (Normele metodologice de aplicare a Legii nr. 227/2015 privind Codul fiscal) (kinnitati valitsuse määrusega nr 1/2016 (Hotărârea Guvernului nr. 1/2016) punkti 79 alapunkti 14 alapunkt b, millega rakendati maksuseadustiku artikli 305 lõike 4 punkti a koostoimes maksuseadustikku kehtestava seaduse nr 227/2015 artikli 316 lõike 11 punktiga e) on nendega kooskõlas, ning et samuti on nendega kooskõlas maksuhalduri haldustava muuta kapitalikaupade soetamisel tasutud käibemaksu algset mahaarvatavust, pannes maksumaksjale kohustuse korrigeerida mahaarvatavat käibemaksu negatiivselt, põhjusel, et maksuhaldur on omal algatusel ta teatavaks ajavahemikuks käibemaksukohustuslaste registrist majandustegevuse puudumise tõttu kustutanud, kui ajavahemikul alates tema registrikande kustutamisest maksuhalduri algatusel kuni tema uuesti käibemaksukohustuslasena registreerimiseni ei ole nende kapitalikaupadega toimunud teenuste osutamist ega kauba võõrandamist?
      
         (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006 L 347, lk l).